**H O T Ă R Â R E A NR. 135**

 **din 27 octombrie 2016**

**privind aprobarea mandatării doamnei RUS CLAUDIA reprezentantul Consiliului Local al Municipiului Dej, în Adunarea Generală a Acționarilor S.C. Transurb S.A.**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.467 din data de 13 octombrie 2016, al Compartimentului Juridic din cadrul primăriei Municipiului Dej, prin care se propune spre aprobare prelungirea mandatelor actualilor membri ai Consiliului de administrație până la finalizarea procedurii de numire a noilor membri și împuternicirea doamnei Rus Claudia pentru constatarea demisiei celor doi membri, proiect avizat favorabil în ședința de lucru a Comisiei economice din data de 26 octombrie 2016;

În baza Legii Nr. 31/1990 privind societățile comerciale, republicată, cu modificările și completările ulterioare;

 În temeiul prevederilor art. 36, alin. (1), art. 37, art. 115, lit. b) și ale art. 45, alin. (1) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă mandatarea doamnei Rus Claudia,** în AGA Transurb S.A din data de 28.10.2016, care va vota adoptarea unei hotărâri de constatare a demisiilor celor doi membri din Consiliul de administrației al S.C. Transurb S.A.: **domnul Pop Daniel**, născut la data de 14.09.1971, cu domiciliul în Municipiul Dej, Strada Mircea cel Bătrân Nr. 2, Bl. N 1, Ap. 6, având C.N.P. 1710914123148 și **domnul Rusu Dan**, născut la data de 03.12.1962, cu domiciliul în Municipiul Dej, Strada Regina Maria Nr. 24, Ap. 12, având C.N.P. 1621203123147.

**Art. 2.** **Aprobă mandatarea doamnei Rus Claudia** care va vota pentru adoptarea unei hotărâri de prelungire a mandatelor membrilor actuali ai Consiliului de administrație al S.C. Transurb S.A. Dej, până la finalizarea procedurii de numire a noilor membri, începând cu data expirării mandatului, care este la data de 21 septembrie 2016, pe o perioadă de 6 luni.

**Art. 3.** Prezenta hotărâre se comunică de către Secretarul Municipiului Dej, în termenul prevăzut de lege, Instituției Prefectului județului Cluj în vederea exercitării controlului cu privire la legalitate, Primarului Municipiului Dej, S.C. Transurb S.A.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 12**

**Nr. voturi împotrivă -**

**Abţineri - 6 Contrasemnează,**

 **Secretar**

 **Jr. Pop Cristina**